Jacques Duclos
Store norske leksikon,Historie,Verdens historie og samtidshistorie,Europa,Frankrikes historie
Jacques Duclos var en fransk kommunistisk politiker. Han var kommunistenes presidentkandidat i 1969, og oppnådde ca. 21 % av stemmene.
Han var medlem av det franske kommunistpartiets sentralkomité fra 1926, medlem av politbyrået og partisekretær fra 1931. Deputert fra 1926–1940. Under den tyske okkupasjon deltok han i motstandsbevegelsen. Duclos var visepresident i den konsultative forsamling fra 1944–1945, i nasjonalforsamlingen fra 1946–1948, og formann i den kommunistiske partigruppen i nasjonalforsamlingen fra 1946–1958. I 1959 ble han medlem av senatet. Duclos ble sammen med andre av «den gamle garde» satt utenfor partiledelsen i begynnelsen av 1970-årene. Les mer i Store norske leksikon Parti communiste Francais Frankrike under andre verdenskrig